
Nr. Înregistrare 5824/12.05.2022

REFERAT DE APROBARE
AL PRIMARULUI COMUNEI LIEBLING

privind aprobarea cererii de finantare si a devizului general estimativ pentru depunerea la Ministerul Dezvoltarii, Lucrărilor Publice și Administratiei a proiectului privind obiectivul “Asigurarea infrastructurii pentru transportul verde în comuna Liebling, jud. Timiș – Realizarea de piste pentru biciclete la nivel local”;


 Tinând cont de Ordinul 999/10.05.2022, al Ministerul Dezvoltării, Lucrărilor Publice și Administației pentru aprobarea Ghidului specific – Condițiile de accesare a fondurilor europene aferente Programului Național de Redresare și Reziliență al României (PNRR) pentru finanțarea proiectelor „Asigurarea de piste pentru biciclete și alte vehicule electrice ușoare la nivel local/metropolitan” – componenta 10 – Fondul Local. 
În prezent comuna Liebling nu beneficiază de infrastructură specifică pentru deplasarea bicicliștilor, fiind utilizate preponderent zonele trotuarelor sau ale potecilor de circulație pietonală. Populație comunei este de 4.115 locuitori cu un număr de 1173 autovehicule înregistrate la primărie, fapt ce denotă o nevoie urgentă de introducere de noi posibilități de deplasare pentru locuitori și accesibilizarea traseelor importante din comună și pentru cicliști.
Necesitatea și oportunitatea investițiilor din domeniul transportului verde, specific al pistelor pentru biciclete, este dată de mai mulți factori. Realizarea de investiții care au ca obiectiv dezvolatarea infrastructurii pentru bicicliști fac parte și se regăsesc în documentațiile strategice ale județului Timiș, respectiv Strategia de Dezvoltare Economică și Socială a Județului Timiș 2021-2027, aprobată prin HCL Nr.10/26.01.2022. Realizarea acestei investiții urmărește să încurajeze deplasările nemotorizate pe sectoarele vizate și astfel să contribuie la reducerea cantității de dioxid de carbon emisă de către traficul motorizat. De asemenea va spori mobilitatea locuitorilor care nu dețin autovehicule și va crea un cadru sigur pentru deplasarea bicicliștilor.
[bookmark: _GoBack]Subsemnatul, IOAN GHEORGHE MUNTEANU, în calitate de primar al Comunei Liebling, prin prezentul referat supun atenției dvs. Proiectul de Hotărâre înregistrat cu nr. 5987/12.05.2022 și RAPORTUL DE SPECIALITATE cu nr.5981/12.05.2022, întocmit de către Promotorul Local și solicit aprobarea în forma prezentată în conformitate cu Ghidul specific.

